4. การประกอบธุรกิจของแต่ละสายผลิตภัณฑ์

(1)ลักษณะผลิตภัณฑ์

1. กลุ่มผลิตภัณฑ์ Wafer (Open Junction Wafer และ Glass Passivated Processed
Wafer)

บริษัทเริ่มผลิต Wafer ในปี 2549 โครงการผลิต Wafer มีวัตถุประสงค์เพื่อการจำหน่าย
และเพื่อใช้เป็นวัตถุดิบในการประกอบ Diodes ในบริษัทเอง

Wafer และ Dice ที่บริษัทฯ ผลิตเพื่อใช้เป็นวัตถุดิบในการประกอบเป็นไดโอดเอง แบ่งออกเป็น 3
กลุ่ม คือ

1.  Zener Wafer

2.  TVS Wafer

3.  Rectifier Wafer

การผลิต Wafer ได้เอื้อประโยชน์ในการออกแบบผลิตภัณฑ์ได้ตามที่ลูกค้าต้องการนอกจากนี้ บริษัทฯ
ได้มีการพัฒนา นวัตกรรมในการนำเอา GPP WAFER หรือ Glass Passivated Processed
Wafer มาใช้เป็นวัตถุดิบในการประกอบเป็น Diodes โดยที่ Glass Passivated Processed
Wafer จะมีผลดีต่อคุณภาพของ Diode และการใช้งานโดยเฉพาะในตระกูล Zener Diodes,
Rectifier , TVS and Bridge Rectifier มีผลทำให้ reverse breakdown voltage
เพิ่มขึ้นประมาณ 10% ทำให้อายุการใช้งานได้นานขึ้นประมาณ 30%
นอกจากนี้ยังมีผลทำให้สามารถลด reverse leakage at high temperatures และสำหรับ
Diodes ในตระกูล TVS และ Zener Diodes จะมีผลทำให้ transient protection
เพิ่มสูงขึ้นโดยประมาณ 12 %

1.  กลุ่มผลิตภัณฑ์ Diodes

ไดโอดที่บริษัทผลิต แบ่งออกเป็น 4 กลุ่ม ดังนี้

(1) Zener Diodes เป็น ไดโอดชนิดพิเศษที่ยอมให้กระแสไฟฟ้าไหลย้อนกลับได้
    และสามารถทนกระแสย้อนกลับได้สูงมาก จึงถูกนำมาใช้สำหรับการควบคุมหรือรักษาแรงดัน
    (Regulate Voltage) ให้คงที่และสม่ำเสมอ
    เพราะหากแรงดันไฟฟ้าที่ส่งผ่านเข้ามามีแรงดันไม่คงที่
    ก็จะทำให้การทำงานของเครื่องไฟฟ้าไม่ปกติ เช่น หลอดไฟเกิดกระพริบ Zener Diodes
    จึงถูกนำไปใช้ในระบบที่ต้องการควบคุมแรงดันในรถยนต์

  สินค้ากลุ่ม Zener Diodes ของบริษัท มีมากกว่า 4000 Part number ทั้งแบบของ Axial
  Lead และ SMD ตั้งแต่ 2V-200V, 0.25W -5W, Low Power Zener , Medium Power
  Zener และ High Power Zener เพื่อออกแบบตามความต้องการใช้งานของลูกค้า

(2) Transient Voltage Suppressor Diodes (TVS)
    เป็นไดโอดทำหน้าที่ในการตัดกระแสไฟฟ้าที่เข้าสู่อุปกรณ์ต่างๆ หรือป้องกันไฟกระชาก
    เช่นในกรณีเกิดฟ้าผ่า ไดโอดชนิดนี้ก็จะทำหน้าที่ในการถ่ายเทกระแสไฟฟ้าส่วนเกินลงสู่พื้นดิน

(3) สินค้ากลุ่ม Transient Voltage Suppressor Diodes (TVS) ของบริษัทฯ มีตั้งแต่
    200W ถึง 50kW, 6.2V ถึง 462V, และปัจจุบันได้ออกแบบถึง 150kW
    ตามความต้องการใช้งานของลูกค้า, สำหรับแบบ SMA/SMB/SMC
    บริษัทสามารถผลิตได้สูงสุดถึง 3000W, D2PAK ผลิตได้สูงสุด 6600W
    ตามความต้องการใช้งานของลูกค้า

(4) Rectifier Diodes เป็นไดโอดที่ทำหน้าที่ให้กระแสไฟฟ้าไหลผ่านทางเดียว
    ฉะนั้นจึงมีคุณสมบัติในการแปลงกระแสไฟฟ้าจาก กระแสไฟฟ้าสลับ (Alternating
    Current) เป็นกระแสตรง (Direct Current)
    และถูกนำไปใช้งานในส่วนของวงจรแหล่งจ่ายไฟตรง (Power Supply)
    ซึ่งคุณสมบัตินี้เป็นคุณสมบัติพื้นฐานและมีความสำคัญกับเครื่องใช้ไฟฟ้าและอุปกรณ์อิเล็กทรอนิกส์เกือบทุกชนิด
    เนื่องจากกระแสไฟฟ้าที่จ่ายมาตามไฟทั่วไปเป็นไฟฟ้ากระแสสลับ
    ในขณะที่เครื่องใช้ไฟฟ้าและอุปกรณ์อิเล็กทรอนิกส์ต่างๆ
    ใช้ไฟฟ้ากระแสตรงในการทำงานเท่านั้น
    ดังนั้นจึงจำเป็นที่จะต้องทำการแปลงกระแสไฟฟ้าจากกระแสสลับเป็นกระแสตรงก่อนที่จะส่งผ่านเข้าสู่วงจรการทำงานของเครื่องใช้ไฟฟ้าและอุปกรณ์อิเล็กทรอนิกส์

  สำหรับผลิตภัณฑ์ ในกลุ่มนี้ของบริษัทฯ ได้แยกย่อยออกเป็น กลุ่มย่อยๆ ดังนี้

- Standard Rectifiers คือ ไดโอดที่ใช้งานทั่วๆไป ในวงจรที่มีความถี่ต่ำ (ไม่เกิน 1 KHZ)
ถูกนำไปใช้ในการแปลงกระแสไฟฟ้าสำหรับเครื่องใช้ไฟฟ้าในบ้านทั่วๆไป

- Fast Recovery Rectifiers (FR) คือ
ไดโอดที่ถูกนำไปใช้งานในความถี่ที่สูงกว่าไดโอดทั่วไป (ไม่เกิน 30 KHz) ในวงจร Switching
Power Supply เช่น โทรทัศน์ขนาดเล็ก, Ballast ของอุปกรณ์ส่องสว่างต่างๆ เป็น ต้น

- High Efficient Rectifiers (HER) คือ ไดโอดที่ใช้งานในวงจร Switching
ที่มีความถี่สูงกว่า FR (ไม่เกิน 200 KHz) เช่น Switching Power Supply ของเครื่องพิมพ์
(Printer) ระบบควบคุมการหยุด (ABS) ในรถยนต์ และอื่นๆ

- Super Fast Rectifiers (SF) คือ ไดโอดที่ใช้งานในวงจร Switching ที่มีความถี่สูงกว่า
HER (ไม่เกิน 1 MHz) เช่นวงจรควบคุมความต่างศักย์ของกระแสไฟฟ้า (Voltage Control)
ของโทรทัศน์ และวงจรสลับเปลี่ยน (INVERTER) ของเครื่องปรับอากาศ เป็นต้น

- Schottky Rectifiers คือ ไดโอดที่ออกแบบให้สามารถใช้งานในวงจร Switching
ที่มีความถี่สูงมาก (เกิน 1 MHz) และความต่างศักย์ (Voltage) ต่ำได้
โดยมีคุณสมบัติฟื้นตัวได้เร็วในสภาวะที่มีความต่างศักย์ต่ำ (Short time reverse recover)
ซึ่งจะทำให้กระแสไฟฟ้าไหลได้อย่างต่อเนื่อง ด้วยคุณสมบัติดังกล่าว จึงถูกนำไปใช้ในวงจร
Switching Power Supply ของเครื่องคอมพิวเตอร์

- Bridge Rectifier Diodes คือการนำเอาไดโอด 4 ถึง 6 ตัว มาต่อรวมกัน
ทำให้สามารถแปลงกระแสไฟฟ้าในลักษณะ FULL WAVE และทนกระแสไฟฟ้าได้มากขึ้น
ซึ่งจะถูกนำใช้ในส่วนของแหล่งจ่ายไฟตรง (Power Supply ) ของเครื่องปรับอากาศ
เครื่องขยายเสียง (Amplifier) เป็นต้น

  Rectifier Diodes ของบริษัทฯ มีทั้งแบบ Standard จนถึง Super Fast Recovery และ
  Schottkyตั้งแต่1A-50A (20V-10,000V)
  และสามารถออกแบบได้ตามความต้องการในการใช้งานของลูกค้า

(5) High Speed Switching Diodes เป็น ไดโอดที่ใช้ในวงจรไฟฟ้าที่มีความถี่สูง
    ซึ่งจะถูกนำไปใช้ในอุปกรณ์อิเล็กทรอนิกส์ที่ต้องมีการสับเปลี่ยนกระแสไฟอย่างรวดเร็ว (on &
    off) เช่นวงจรดิดจิตอลต่างๆ หรือวงจร Small Signal ที่มีความถี่สูงๆ
    ซึ่งในปัจจุบันผลิตภัรฑ์ในกลุ่ม High Speed Switching จะเป็นลักษณะของ Glass Diodes
    ซึ่งมีความแตกต่างจาก Diodes ทั่วๆไป โดยในส่วนของรูปทรงภายนอก จะห่อหุ้มด้วย Glass
    แทน Epoxy Compound ซึ่งใช้ใน Diodes ทั่วๆไป สำหรับในส่วนของคุณสมบัตินั้น
    จะใช้สำหรับอุปกรณ์หรือวงจรไฟฟ้าที่ต้องการรับสัญญานและแยกสัญญานที่มีกระแสไฟฟ้าไหลผ่านน้อยหรือมีความต่างศักย์ต่ำ

ไดโอดของบริษัท มีมากกว่า 15,000 Part Numbers หรือ มากกว่า 50 Packages
และเมื่อพิจารณาจากมาตรฐานของสินค้าสามารถแบ่งได้เป็น 2 ประเภท คือ

1.  สินค้ามาตรฐานบริษัท หมายถึง สินค้าที่บริษัทฯ
    ทำการผลิตให้ได้คุณสมบัติทางไฟฟ้าตามมาตรฐานที่บริษัทกำหนดไว้ ซึ่งจะมี Specs สูงกว่าใน
    Catalog/Datasheet โดยจะเป็นสินค้าที่บริษัททำการผลิตให้กับลูกค้าของบริษัทเป็นหลัก

2.  สินค้ามาตรฐานทั่วไป หมายถึง
    สินค้าที่บริษัทผลิตแล้วมีคุณสมบัติทางไฟฟ้าแตกต่างไปจากมาตรฐานที่บริษัทกำหนดไว้
    แต่ยังได้มาตรฐานสากล สามารถนำไปใช้งานทั่วไปได้

[]

การได้รับการส่งเสริมการลงทุน

บริษัทฯ ได้รับการส่งเสริมการลงทุน ตาม พ.ร.บ. การส่งเสริมการลงทุน พ.ศ. 2520
โดยได้รับยกเว้นภาษีเงินได้นิติบุคคล เป็นเวลา 8 ปี ในการลงทุน เพื่อพัฒนาทักษะ เทคโนโลยี
และนวัตกรรม (เริ่ม 30 ตุลาคม 2549 ครบกำหนด 29 ตุลาคม 2557 )
ตามเงื่อนไขการส่งเสริมการลงทุน ดังนี้

-   บริษัทฯ ต้องมีการลงทุนหรือมีค่าวิจัยพัฒนาหรือออกแบบ ค่าฝึกอบรมเทคโนโลยีขั้นสูง
    หรือค่าใช้จ่ายในการสนับสนุนการศึกษา หรือสถาบันการวิจัยไม่น้อยกว่าร้อยละ 3
    ของยอดขายรวมใน 3 ปีแรก หรือมีค่าใช้จ่ายรวมกันไม่น้อยกว่า 450 ล้านบาท
    แล้วแต่มูลค่าใดต่ำกว่า

  (2) การตลาดและภาวะการแข่งขัน

  (ก) การทำตลาดของผลิตภัณฑ์

  Diodes ที่บริษัทฯ
  ผลิตจะถูกนำไปใช้เป็นส่วนประกอบในระบบการควบคุมกระแสไฟในเครื่องใช้ไฟฟ้า
  และอุปกรณ์อิเล็กทรอนิกส์ โดยกลุ่มลูกค้าหลักของบริษัท ได้แก่
  บริษัทผู้ผลิตเครื่องใช้ไฟฟ้าและอุปกรณ์อิเล็กทรอนิกส์ (Original Brand name Producer)
  บริษัทที่รับจ้างผลิตชิ้นส่วนหรือส่วนประกอบให้กับผู้ผลิตเครื่องใช้ไฟฟ้าและอุปกรณ์อิเล็กทรอนิกส์
  และบริษัทที่เป็นตัวแทนจำหน่ายอุปกรณ์สารกึ่งตัวนำ
  โดยลูกค้าของบริษัทส่วนใหญ่จะเป็นลูกค้าที่เน้นคุณภาพของสินค้าเป็นหลัก

  นอกจากนี้ บริษัทฯ ยังเป็นผู้ออกแบบผลิตภัณฑ์ ลักษณะพิเศษตามความต้องการของลูกค้า เช่น

  SEW MOTOR DRIVER ประเทศเยอรมันนี

  ลักษณะของลูกค้า

  ---- ---------------------------------------- --------------------------
       ประเภทของลูกค้า                            ร้อยละ ของรายได้จากการขาย

  1.   บริษัทผู้ผลิตเครื่องใช้ไฟฟ้าและอุปกรณ์อิเล็กทรอนิกส์    24%

  2.   บริษัทรับจ้างผลิตชิ้นส่วนหรือส่วนประกอบ            32%

  3.   บริษัทที่จำหน่ายชิ้นส่วนอุปกรณ์อิเล็กทรอนิกส์          44%

       รวม                                      100
  ---- ---------------------------------------- --------------------------

  การจำหน่ายและช่องทางการจัดจำหน่าย

  สำหรับช่องทางการจำหน่ายสินค้า บริษัทฯ มีการจำหน่ายผ่านตัวแทนจำหน่าย ร้อยละ 57.61
  และ 44.32 ในปี 2554 และ 2555 ตามลำดับ
  และเป็นการจำหน่ายโดยตรงให้กับลูกค้าทั่วไปทั้งในประเทศและต่างประเทศ ร้อยละ 42.39
  และ 55.68 ในปี 2554 และ 2555 ตามลำดับ การจำหน่ายโดยตรงให้กับลูกค้าทั่วไป
  มีอัตราเพิ่มขึ้นใน ปี 2555 ซึ่งหมายความว่า บริษัทฯ ได้มีการพึ่งพิงตัวแทนจำหน่ายน้อยลง
  โดยบริษัทฯ ได้แต่งตั้งผู้จัดการขายและพนักงานขายเพิ่มขึ้น

  ในการขายผ่านบริษัทตัวแทนจำหน่าย บริษัทฯ ได้ทำสัญญาแต่งตั้งตัวแทนจำหน่าย 3 รายคือ

1.  Sun Light Electronic (HK) รับผิดชอบการจำหน่ายในประเทศจีน
    (ปัจจุบันยอดสั่งซื้อลดลงไม่สอดคล้องกับเกณฑ์ที่บริษัทฯ กำหนดไว้)

2.  EIC International Co.,Ltd รับผิดชอบการขายในฮ่องกง และ จีน

3.  EIC Semiconductor รับผิดชอบการขายใน สหรัฐอเมริกา

  สำหรับ EIC Semi Ltd ซึ่งเคยเป็นตัวแทนจำหน่ายในยุโรป บริษัทฯ
  ไม่ได้ทำสัญญาแต่งตั้งอย่างเป็นลายลักษณ์อักษร เพียงแต่นำชื่อขึ้น Website ของบริษัทฯ เท่านั้น
  และต่อมาในปี 2554 บริษัทฯ ได้ลบชื่อออกจาก Website และได้ยกเลิก EIC Semi Ltd
  ไม่ให้ขายสินค้าของบริษัทฯ เพราะ EIC Semi Ltd มีหนี้ค้างชำระเกิน 360 วัน

  การขายผ่านบริษัทตัวแทนจำหน่ายจะอยู่ภายใต้เงื่อนไขและข้อกำหนดของ Sole Agent
  Agreement โดยสามารถสรุปได้ดังนี้

-   บริษัทตวแทนจำหน่ายได้รับอนุญาตให้เป็นตัวแทนจำหน่ายของบริษัทและขายสินค้าภายใต้ EIC
    BRAND โดยบริษัทตัวแทนจำหน่ายได้รับอนุญาตให้ใช้ตราสินค้าของบริษัทเพื่อการทำ โฆษณา
    โดยบริษัทตัวแทนจำหน่ายจะต้องรับผิดชอบในการทำหน้าที่ในการประชาสัมพันธ์ โฆษณา
    และจัดกิจกรรมการตลาด หรือการแต่งตั้งเจ้าหน้าที่ฝ่ายขาย
    ส่งเสริมการขายให้กับสินค้าของบริษัท ภายใต้พื้นที่เขตการขายที่ได้มีการกำหนดร่วมกัน

-   ความสัมพันธ์ระหว่างบริษัทฯ และบริษัทตัวแทนจำหน่ายเป็นเพียงผู้ขายและผู้ซื้อเท่านั้น
    แต่ละฝ่ายสามารถบอกกล่าวยกเลิกล่วงหน้า โดยสัญญาไม่มีการกำหนดอายุเอาไว้

-   มูลค่าและปริมาณการสั่งซื้อต้องสอดคล้องกับเกณฑ์ที่บริษัทฯ กำหนดไว้

-   ราคาสินค้าที่จำหน่ายให้กับบริษัทตัวแทนจำหน่าย เป็นราคาที่กำหนดขึ้นสำหรับตัวแทนจำหน่าย
    (Sole Agent Price List)
    ซึ่งแตกต่างจากราคาที่จำหน่ายให้กับลูกค้าทั่วไปในลักษณะของส่วนลด

เพื่อให้เกิดความโปร่งใสและเป็นธรรมต่อผู้ถือหุ้นบริษัท บริษัทฯ
ได้ดำเนินการให้มีการกำหนดมาตรการที่เกี่ยวกับการทำธุรกรรมกทางการค้าระหว่างบริษัทและบริษัทตัวแทนจำหน่ายของบริษัท
เพื่อให้ธุรกรรมที่เกิดขึ้นมีความสมเหตุสมผลและคำนึงถึงประโยชน์สูงสุดของบริษัท
โดยมีรายละเอียดของมาตรการ ดังไปนี้

-   ให้ผู้ตรวจสอบภายในจัดทำรายงานธุรกรรมทางการค้าที่เกิดขึ้นระหว่างบริษัทกับบริษัทตัวแทนจำหน่ายทุกไตรมาส
    ซึ่งรวมถึงการซื้อขาย การรับจ้างและธุรกรรมอื่นๆ
    เพื่อนำเสนอต่อคณะกรรมการตรวจสอบเพื่อพิจารณาตรวจสอบและให้ความเห็นในเรื่องของ
    ความสมเหตุสมผลของราคาและเงื่อนไขต่างๆเมื่อเปรียบเทียบกับลูกค้าทั่วไปของบริษัทฯ
    และการปฏิบัติตามเงื่อนไขที่ได้กำหนดไว้ใน Sole Agent Agreement

-   จัดส่งรายงานธุรกรรมทางการค้าที่เกิดขึ้นกับบริษัทตัวแทนจำหน่ายรายไตรมาสที่ผ่านการตรวจสอบจากคณะกรรมการตรวจสอบให้กับผู้สอบบัญชีของบริษัท
    เพื่อประกอบการสอบทานและตรวจสอบบัญชีของบริษัทฯ

-   กำหนดให้มีการเปิดเผยรายงานการทำธุรกรรมทางการค้าที่เกิดขึ้นกับบริษัทตัวแทนจำหน่ายในหมายเหตุงบการเงินของบริษัทฯ
    และแบบแสดงรายการข้อมูลประจำปี ( แบบ 56-1)

-   ในกรณีที่มีการแต่งตั้งตัวแทนจำหน่ายรายใหม่
    ที่มีเงื่อนไขแตกต่างไปจากตัวแทนจำหน่ายรายที่มีการแต่งตั้งก่อนหน้า
    บริษัทจะจัดทำสรุปรายละเอียดและเงื่อนไขที่แตกต่างแจ้งให้กรรมการตรวจสอบทราบ
    รวมทั้งจะดำเนินการแจ้งให้ที่ประชุมคณะกรรมการบริษัททราบต่อไป

-   ให้ผู้สอบภายในจัดทำ
    สรุปความเห็นของคณะกรรมการตรวจสอบในเรื่องการทำธุรกรรมทางการค้าที่เกิดขึ้นกับตัวแทจำหน่ายในระหว่างปี
    เพื่อเปิดเผยไว้ในรายงานประจำปีของบริษัท และแบบแสดงรายการข้อมูลประจำปี (แบบ
    56-1)

(ข) ภาวะการแข่งขัน

สภาพการแข่งขันในอุตสาหกรรม

ผู้ผลิตและจำหน่ายอุปกรณ์สารกึงตัวนำ สามารถแบ่งออกได้เป็น 3 กลุ่ม ดังนี้

กลุ่มที่ 1 เป็น บริษัทผู้ผลิตอุปกรณ์สารกึ่งตัวนำ ประเภทไดโอด
เพื่อใช้เป็นส่วนประกอบในผลิตภัณฑ์ที่บริษัทตนเองเป็นผู้ผลิต โดยไม่มีการจำหน่าย เช่น TOSHIBA
ซึ่งต่อมาก็เปลี่ยนนโยบายไปจ้างผู้ผลิตรายอื่นผลิตให้ (Outsourcing)

กลุ่มที่ 2 เป็น บริษัทผู้ผลิตอุปกรณ์สารกึ่งตัวนำ ประเภทไดโอด
เพื่อใช้เป็นส่วนประกอบในผลิตภัณฑ์ที่บริษัทตนเองเป็นผู้ผลิตและยังจำหน่ายให้กับบริษัทผู้ผลิตเครื่องใช้ไฟฟ้าและอิเล็กทรอนิกส์รายอื่นด้วย
เช่น Philips Semiconductor, Onsemi, Hitachi

กลุ่มที่ 3 เป็น บริษัทผู้ผลิตอุปกรณ์สารกึ่งตัวนำ เพื่อการจำหน่ายให้กับผู้ผลิตในอุตสาหกรรมต่างๆ
ทุกอุตสหกรรม บริษัทผู้ผลิตเหล่านี้เป็นผู้ผลิตรายใหญ่ จำหน่ายอุปกรณ์สารกึ่งตัวนำครบวงจรทั้ง
Photosensitive and LED semiconductor devices 2) Transistors 3) Diodes 4)
Mounted Piezo-electronics crystals 4) Diacs, thyristors and triacs
ผู้ผลิตเหล่านี้ มีฐานการผลิตอยู่ทุกภูมิภาคของโลก ทั้งในจีน ใต้หวัน เกาหลี มีสินค้าหลากหลาย
ครบวงจร ทั้งในเรื่องของราคา รูปแบบและคุณภาพ ใช้กลยุทธ์ การ Take Over
ในการขยายธุรกิจ จึงสามารถขยายตลาดได้อย่างรวดเร็ว ได้แก่ Infineon , Mitsubishi
Electric, Toshiba,  STM Microelectronics, International Rectifier,  Fuji
Electric, Fairchild, Vishay, Renesa และ Semikron 

การแข่งขันจะจำกัดอยู่ในบริษัทผู้ผลิตและจำหน่าย กลุ่มที่ 2 และกลุ่มที่ 3 เท่านั้น

สำหรับบริษัท อุตสาหกรรม อีเล็คโทรนิคส์ จำกัด (มหาชน) จัดอยู่ในผู้ผลิตเพื่อจำหน่ายขนาดเล็ก
ที่เน้นคุณภาพสินค้า สินค้าของบริษัทมีเพียงประเภทเดียว คือ ไดโอด
โดยบริษัทฯจะเน้นกลุ่มลูกค้าที่ต้องการคุณภาพสินค้า
เพราะลูกค้ากลุ่มนี้จะมีความจงรักภักดีในตราสินค้าค่อนข้างสูงและจะเปลี่ยนไปหาผู้ผลิตรายอื่นยากกว่า

ภาวะอุตสาหกรรมของสารกึ่งตัวนำ และสภาพการแข่งขันในอนาคต

จากรายงานซึ่งจัดทำโดย PricewaterhouseCoopers AG
Wirtschaftsprüfungsgesellschaft (PWC) By Werner Ballhaus, Dr.-Ing.
Alessandro Pagella, Constantin Vogel and Christoph
ได้รายงานภาวะอุตสาหกรรมของสารกึ่งตัวนำทั่วโลกมีการเติบโตอย่างต่อเนื่องมากว่า 40 ปี
และยอดจำหน่ายมีการเพิ่มขึ้นโดยเฉลี่ยร้อยละ 9 ต่อปี นอกจากจะมีอัตราการเติบโตที่สูงแล้ว
สารกึ่งตัวนำยังถือได้ว่าเป็นการคิดค้นและมีการพัฒนามาอย่างต่อเนื่องสอดคล้องกับการเปลี่ยนแปลงของเทคโนโลยีที่รวดเร็วอีกด้วย
ดังนั้นอุตสาหกรรมสารกึ่งตัวนำจึงต้องการเงินทุนจำนวนมากในการสนับสนุนการเติบโตและรองรับการพัฒนาของเทคโนโลยี

ภายหลังจากภาวะเศรษฐกิจตกต่ำในปี 2552 อุตสากรรมสารกึ่งตัวนำมีการฟื้นตัวอย่างรวดเร็ว
โดยมียอดการจำหน่ายสูงสุดเป็นประวัติการณ์ในปี 2553
จากยอดการจำหน่ายที่มีอัตราการลดลงร้อยละ 11 ในระหว่างปี 2550 ถึงปี 2552
แต่กลับขยายตัวเพิ่มขึ้นในอัตราการเพิ่มขึ้นที่ร้อยละ 33 จากปี 2552 ถึงปี 2553

สำหรับในปี 2554 อุตสาหกรรมสารกึ่งตัวนำมีอัตราการเติบโตต่อปีที่ร้อยละ 0.4
จากยอดการจำหน่ายในปี 2553 ขณะที่ในปี 2555 มีอัตราการเติบโตลดลงร้อยละ (2.7)
จากยอดสูงสุดในปี 2554

การเติบโตของอุตสาหกรรมของสารกึ่งตัวนำในปัจจุบันได้รับการส่งเสริมจากการพัฒนาเทคโนโลยีและแนวโน้มการเติบโตที่ดีของอุตสาหกรรมรถยนต์และอุตสาหกรรมโดยรวมของจีน
โดยในปัจจุบันประเทศจีนมีการใช้ผลิตภัณฑ์สารกึ่งตัวนำมากกว่าร้อยละ 40
ของยอดการจำหน่ายทั่วโลก
และเป็นที่คาดหมายว่าจีนจะมียอดการใช้ผลิตภัณฑ์สารกึ่งตัวนำมากกว่าร้อยละ 50 ในปี 2558
นอกจากนี้ในอนาคตผู้บริโภคจากอินเดีย รัสเซีย และบราซิลคาดว่าจะมีจำนวนมากขึ้น
แต่ยังคงเป็นสัดส่วนที่น้อยเมื่อเทียบกับผู้บริโภคจากจีน

อุตสาหกรรมของสารกึ่งตัวนำมีการผันแปรไปตามตลาดของอุปกรณ์ต่างๆ ซึ่งมีความหลากหลาย
โดยตลาดหลักของอุปกรณ์ที่เกี่ยวเนื่องกับอุตสาหกรรมสารกึ่งตัวนำ ได้แก่ การประมวลผลข้อมูล(
ในคอมพิวเตอร์ส่วนบุคคล Laptops , Servers และ Tablets) อุปกรณ์การสื่อสาร
(รวมถึงระบบสายส่งโทรศัพท์, Broadband Iinternet, ระบบโทรศัพท์มือถือ, โทรศัพท์สมัยใหม่
(Smart phone) เป็นต้น) อุตสาหกรรมรถยนต์ ทั้งรถขนาดเล็กและรถบรรทุก
และอุตสาหกรรมหนัก (รวมถึงระบบสาธารณูปโภคพื้นฐาน ระบบรถไฟ อุตสาหกรรมทางการทหาร
อุตสาหกรรมพลังงาน Smart Grids) ผลที่ตามมานั้น
ภาวะเศรษฐกิจโลกจึงเป็นปัจจัยในการกำหนดภาวะอุตสาหกรรมสารกึ่งตัวนำ
ซึ่งเห็นได้จากความสัมพันธ์ของอัตราการเติบโตของ GDP
และอัตราการเติบโตของยอดจำหน่ายสารกึ่งตัวนำ

อุตสาหกรรมสารกึ่งตัวนำคาดว่าจะมีการเติบโตอย่างต่อเนื่องจนถึงปี 2558
โดยเติบโตในอัตราที่ลดลง โดยคาดว่าจะมีอัตราเติบโตเฉลี่ยต่อปี จากปี 2553 ถึงปี 2558
ประมาณร้อยละ 7.4 โดยอุตสาหกรรมที่คาดว่าจะมีการเติบโตสูงสุดได้แก่
อุตสาหกรรมรถยนต์และอุตสาหกรรมโดยรวม ซึ่งมีอัตราการเติบโตโดยเฉลี่ยต่อปีที่ร้อยละ 15.8
และร้อยละ 8.9 ตามลำดับ ในระหว่างปี 2553 ถึงปี 2558
สำหรับการจำหน่ายสารกึ่งตัวนำในตลาดการสื่อสารโดยรวมคาดว่าจะมีการเติบโตที่ชลอตัว
โดยมีอัตราการเติบโตที่ร้อยละ 7.0 จากปี 2553 ถึงปี 2558
ตามยอดการจำหน่ายโทรศัพท์สมัยใหม่ (Smart phone)
คล้ายกับตลาดเครื่องใช้ไฟฟ้าที่มีแนวโน้มดีขึ้นจากระบบทีวีดิจิตอล การจำหน่ายโทรทัศน์
การจำหน่ายเครื่องเล่นเกมส์และกล้องดิจิตอล (ส่วนใหญ่เครื่องถ่ายวีดีโอ)
แต่ราคาขายเฉลี่ยกลับมีแนวโน้มที่ลดลง
ส่งผลให้มูลค่าการจำหน่ายสารกึ่งตัวนำในตลาดดังกล่าวมีแนวโน้มของอัตราการเติบโตโดยเฉลี่ยต่อปีที่ร้อยละ
3.3 ระหว่างปี 2553 ถึงปี 2558

เมื่อพิจารณาถึงตลาดของสารกึ่งตัวนำที่แยกได้เป็น 7 ประเภทหลักคือ 1) Sensors and
Actuators, 2) Optical Semiconductors, 3) Discrete Semiconductor, 4)
Analogue ICs, 5) Logic ICs, 6) MPUs and MCUs, และ 7) Memories ประเภท
Logic ICs จัดได้ว่ามีสัดส่วนมากที่สุดของมูลค่าการจำหน่ายทั่วโลก อย่างไรก็ตาม Discrete
Semiconductors ถูกคาดการณ์ว่าจะมียอดการเติบโตที่ร้อยละ 3 และร้อยละ 7 ในปี 2556 และ
ปี 2557

ในตลาด Discrete Semiconductors เองนั้นยังสามารถแบ่งออกได้เป็น 5 กลุ่มสินค้า คือ 1)
Photosensitive and LED semiconductor devices; 2)Transistors; 3)Diodes 4)
Mounted Piezo electrics crystals และ 5) Diacs Thyristors and Triacs

ทั้งนี้ในส่วนของ Discrete Semiconductors ประเภท Diodes
คาดว่ายอดการจำหน่ายจะมีการเติบโตสูงถึง $2.34 พันล้าน และ $2.57 พันล้านในระหว่างปี
2556 และ 2557 ตามลำดับ

  (3) การจัดหาผลิตภัณฑ์

  (ก) ลักษณะการจัดให้ได้มาซึ่งผลิตภัณฑ์

การผลิต

ปัจจุบันบริษัทมีโรงงานผลิตมีอยู่แห่งเดียว ในนิคมอุตสาหกรรมลาดกระบัง กรุงเทพฯ มีเนื้อที่ประมาณ
12,000 ตารางเมตร ผลิต Wafer และ Diodes โดยมีกำลังการผลิต Wafer ประมาณ 30,000
แผ่นต่อเดือน และมีกำลังการผลิต Diode ประมาณ 400 ล้านชิ้นต่อปี

นโยบายการผลิตของบริษัทนั้นจะเป็นการประสานงานโดย 3 ฝ่ายคือ
ฝ่ายวางแผนและควบคุมการผลิต ฝ่ายวิจัยและพัฒนาผลิตภัณฑ์ และฝ่าย Assembly โดยเมื่อบริษัทฯ
ได้รับคำสั่งซื้อสินค้าจากลูกค้าผ่านฝ่ายการตลาด
ฝ่ายวางแผนและควบคุมการผลิตจะเป็นผู้พิจารณาถึงระยะเวลาที่ใช้ผลิต ปริมาณวัตถุดิบที่ต้องใช้
และทำการตรวจเช็คสินค้าที่ลูกค้าต้องการเก็บเป็นสินค้าคงคลังหรือไม่
จากนั้นก็ส่งต่อให้ฝ่ายผลิตดำเนินการผลิตตามคำสั่งของลูกค้า โดยในการผลิตสินค้า
ฝ่ายวิจัยและพัฒนาผลิตภัณฑ์อาจจะต้องเข้ามีส่วนในการให้ความช่วยเหลือตลดจนให้คำแนะนำให้กับฝ่ายผลิต
ในกรณีที่สินค้าที่ผลิตเป็นสินค้าที่เพิ่งได้รับการพัฒนา ทั้งในส่วนรูปแบบและคุณสมบัติ

การควบคุมคุณภาพของผลิตภัณฑ์

EIC มีนโยบายหลักในการเน้นคุณภาพของผลิตภัณฑ์ การควบคุมคุณภาพสินค้า
ถือเป็นนโยบายที่สำคัญของบริษัท โดยบริษัท จะมีการควบคุมคุณภาพในทุกขั้นตอนการผลิต
โดยเริ่มตั้งแต่ออกแบบ การคัดสรรวัตถุดิบเกรดเอเพื่อใช้ในการผลิต
การควบคุณคุณภาพในระหว่างการผลิต จนถึงก่อนส่งมอบ ระบบ AQL.01
จะถูกกำหนดมาใช้ในการสุ่มตรวจสินค้าก่อนส่งมอบให้กับลูกค้า และนั้นหมายความว่า
ในทุกๆผลิตภัณฑ์จำนวน 10,000 ชิ้น หากมีการตรวจพบเพียง 1 ชิ้นที่ไม่ได้ Specs
ตามมาตรฐานที่ลูกค้าต้องการ ก็จะถูก Reject เพื่อนำไปตรวจวิเคราะห์ใหม่อีกครั้ง
นอกจากนี้บริษัทยังมีระบบการทดสอบ High Reliability สำหรับผลิตภัณฑ์ทุก Lot
เพื่อให้มั่นใจได้ว่าผลิตภัณฑ์ของ EIC จะมีอายุการใช้งานที่ยาวนาน เหมาะกับสภาพการใช้งานที่สุด

บริษัทยังมีการควบคุมการผลิตด้วยระบบคอมพิวเตอร์ การตรวจสอบคุณภาพด้วยเครื่อง tester
ที่ทันสมัย ซึ่งผลิตภัณฑ์ของ EIC ทุกชิ้น จะสามารถสอบย้อนกลับไปในแต่ละขั้นตอนได้ว่า
พนักงานคนใดเป็นผู้ผลิต โดยความเข้มงวดดังกล่าว ทำให้พนักงานทุกคนมีความตั้งใจ
และรับผิดชอบในคุณภาพด้านการผลิตเต็มที่ ส่งผลให้ผลิตภัณฑ์ทุกชิ้น ของ EIC ล้วนมีคุณภาพสูง

ทักษะ เทคโนโลยี และ นวัตกรรม

เพื่อเป็นการสร้างความหลากหลายของผลิตภัณฑ์
ให้สามารถตอบสนองความต้องการของลูกค้าที่มีการเปลี่ยนแปลงอยู่ตลอดเวลา
ซึ่งปัจจุบันบริษัทมีผลิตภัณฑ์มากกว่า 15,000 Part Numbers บริษัทมีฝ่ายวิจัยและพัฒนา
เพื่อการพัฒนาและออกแบบผลิตภัณฑ์ และได้มีข้อตกลงร่วมกับหน่วยงานศูนย์วิจัยอิเล็ทรอนิกส์
คณะวิศวกรรมศาตร์
สถาบันเทคโนโลยีพระจอมกล้าเจ้าคุณทหารลาดกระบังในการร่วมมือกันสนับสนุนการดำเนินโครงการวิจัยพัฒนาการออกแบบผลิตภัณฑ์และการพัฒนาคุณภาพผลิตภัณฑ์
โดยการพัฒนานวัตกรรมในการผลิต Glass Passivated Processed Wafer
มาใช้ในการประกอบเป็น Diodes
เพื่อประโยชน์ในเรื่องคุณภาพและการออกแบบให้ทันกับการเปลี่ยนแปลงของเทคโนโลยีอยู่ตลอดเวลา

การจัดหาวัตถุดิบ

(1) การจัดการและแหล่งที่มาของวัตถุดิบหลัก

วัตถุดิบหลักที่ใช้ในการผลิตไดโอด ได้แก่ Silicon Wafer, แผ่นตะกั่วบัดกรี (Solder) ขา
(Lead Wire), หรือขั้วต่อทองแดง (Terminal), ทองแดงแผ่น (Lead Frame), Silicon
Resin, Compound และ Chemical ซึ่งเป็นการนำเข้าจากต่างประเทศ ได้แก่ ญี่ปุ่น เยอรมัน
ไต้หวัน และสหรัฐอเมริกา บริษัท ดำเนินนโยบายที่จะดำเนินธุรกิจกับผู้ผลิตวัตถุดิบหลายราย
เพื่อขจัดปัญหาพึ่งพิงผู้ผลิตวัตถุดิบรายใดรายหนึ่ง ตลอดระยะเวลาที่ผ่านมาบริษัทฯ
มีความสัมพันธ์ที่ดีกับบริษัทผู้ผลิตวัตถุดิบทั้งหมดเป็นอย่างดีและยังไม่เคยประสบภาวะการขาดวัตถุดิบเพื่อการผลิต
อย่างไรก็ตามบริษัทฯ ไม่มีการสั่งซื้อวัตถุดิบจากผู้ผลิตรายใดถึง ร้อยละ 30 ของมูลค่าการสั่งซื้อรวม

ตารางแสดงสัดส่วนแหล่งที่มาของวัตถุดิบ

  ----------------------- ----------------------- -----------------------
  ประเภทของวัตถุดิบ          สัดส่วนที่ใช้ในการผลิต        
                          (ร้อยละ)                 

                          2555                    2554

  นำเข้าจากต่างประเทศ       80                      80

  ซื้อภายในประเทศ           20                      20

  รวม                     100                     100
  ----------------------- ----------------------- -----------------------

สำหรับขั้นตอนการสั่งซื้อวัตถุดิบนั้น บริษัทฯ
จะดำเนินการสั่งซื้อวัตถุดิบจากบัญชีรายชื่อของผู้จำหน่ายวัตถุดิบ (Supplier)
ที่ผ่านการตรวจสอบคุณภาพและมาตรฐานจากบริษัทแล้ว
เพื่อให้บริษัทสามารถแน่ใจและมั่นใจในคุณภาพของวัตถุดิบที่จะนำมาใช้ในการผลิตสินค้าของบริษัท
โดยรายชื่อผู้จำหน่ายวัตถุดิบดังกล่าวจะมีการปรับปรุงทุกปี
เพื่อประโยชน์ของบริษัทในแง่ของการกระจายความเสี่ยงในการสั่งซื้อและประโยชน์ในแง่ของการเปรียเทียบราคาก่อนการสั่งซื้อ

ในการดำเนินงานที่ผ่านมา บริษัทฯ
ยังไม่เคยมีวิกฤตการณ์ที่เกิดจากการขาดแคลนวัตถุดิบเพื่อการผลิต

(ข) สิ่งงแวดล้อม

การดำเนินงานเพื่อลดผลกระทบต่อสิ่งแวดล้อม

บริษัท อุตสาหกรรม อีเล็คโทรนิคส์ จำกัด (มหาชน) “EIC” ก่อตั้งมานานกว่า 20 ปี
บริษัทได้รับการรับรองเครื่องหมายรับประกันคุณภาพมาตรฐานสากล ISO 9001
ซึ่งให้การรับรองระบบคุณภาพตั้งแต่การวิจัย ออกแบบ ผลิต รวมจนถึงการบริการ
รวมทั้งมาตรฐานสากล ISO 14001 และ ISO/TS 16949

บริษัทมีการคัดสรรวัตถุดิบที่เป็นมิตรกับสิ่งแวดล้อม
ทำให้ผลิตภัณฑ์ของบริษัททุกกลุ่มมีมาตรฐานที่สอดคล้องกับมาตรฐาน RoHs และเป็นมิตรต่อสิ่งแวดล้อม
บริษัทมีระบบควบคุมคุณภาพของ EIC จะปฏิบัติอย่างเข้มงวด ทั้งระหว่างการผลิต
และจนถึงก่อนส่งมอบ มาตรการ AQL.01 หรือ Acceptable Quality Level
ถูกนำมาใช้ในการสุ่มตรวจผลิตภัณฑ์ก่อนส่งมอบให้แก่ลูกค้า ซึ่งมาตรการนี้มีความชัดเจน คือ
ในทุกๆผลิตภัณฑ์จำนวน 10,000 ชิ้น หากมีการตรวจพบเพียง 1 ชิ้นที่ไม่มีคุณภาพตรงตามมาตรฐาน
ก็จะถูก Reject เพื่อนำไปตรวจวิเคราะห์ใหม่ทั้งหมดอีกครั้ง รวมทั้ง EIC ยังมีการทดสอบ High
Reliability สำหรับผลิตภัณฑ์ทุก Lot เพื่อให้มั่นใจได้ว่าผลิตภัณฑ์ของ EIC
จะมีอายุการใช้งานที่ยาวนาน เหมาะกับสภาพการใช้งานของผู้ผลิตในทุกอุตสาหกรรม

นอกจากนี้ บริษัท ได้ขยายธุรกิจ ไปสู่อุตสาหกรรมต้นน้ำโดยเป็นผู้ผลิต GPP Wafer เอง
ซึ่งนวัตกรรมการพัฒนาการใช้ GPP Wafer เป็นวัตถุดิบในการนำมาประกอบเป็น Diodes
จะมีผลดีต่อคุณภาพของ Diodes เอื้อต่อการออกแบบ Diodes ได้หลากหลายผลิตภัณฑ์ และGPP
Wafer ยังเอื้อต่อการลดผลกระทบต่อสิ่งแวดล้อม เนื่องจากการใช้ GPP Wafer
เป็นวัตถุดิบในการประกอบเป็น Diodes จะช่วยให้สินค้าปลายทาง( End Products)
มีอายุการใช้งานเป็นระยะเวลาที่ยาวนานขึ้นและยังช่วยให้ผู้ใช้สินค้าปลายทางประหยัดพลังงานเพราะ
GPP มีผลทำให้กระแสไฟรั่วน้อยลง GPP Wafer จะช่วยลดผลกระทบด้านภาวะโลกร้อน ลดมลภาวะ
รวมทั้งยังเป็นใช้ทรัพยากรอย่างคุ้มค่า

ในการดำเนินงานที่ผ่านมา บริษัทฯ ยังไม่เคยมีข้อพิพาทหรือถูกฟ้องร้องเกี่ยวกับสิ่งแวดล้อม

การบริการลูกค้า

บริษัทมี ตัวแทนจำหน่ายเพื่อการบริการลูกค้าในต่างประเทศ ดังนี้

AMERICA:

EIC Semiconductor, Inc. 15705 Arrow Highway, # 4 & 5,Irwindale, CA 91706
USA

ASIA :

EIC International Co.,Ltd, Room 702, Block B, Hoi Luen Industrial
Centre, 55 Hoi Yuen Road,

Kwun Tong, Kowloon, Hong Kong

Sun Light, China Headquarter, Sun Light Electronic Building , Punan
Road, Eastern Section of Guangzhou Economic and Technological
Development District, Gangzhou, China 510760

Sun Light Electronics (H.K) Ltd, Room 710, Block B, Hoi Luen Industrial
Centre, 55 Hoi Yuen Road,

Kwun Tong, Kowloon, Hong Kong

Sun Shine Technology, RM 25E & F, Metropolis 100A, Zhonghan Road,
Shenzhen, China